2018. gada \_\_\_.\_\_\_\_\_\_\_\_\_ Rīkojums Nr.\_\_

Rīgā (prot. Nr.\_\_ \_\_.§)

**Par konceptuālo ziņojumu**

**“Par Sadarbības platformas “Demogrāfisko lietu centrs” priekšlikumiem ģimeņu ar bērniem atbalstam 2018.** **–2020. gadā”**

1. Atbalstīt konceptuālajā ziņojumā “Par sadarbības platformas “Demogrāfisko lietu centrs" priekšlikumiem ģimeņu ar bērniem atbalstam 2018.-2020. gadā” (konceptuālais ziņojums) ietverto pirmo (A) risinājumu sadaļu.
2. Atbilstoši konceptuālā ziņojuma 3.4. punktam izsludināt 2018. gadu par Goda ģimenes gadu, un Vides aizsardzības un reģionālās attīstības ministrijai sadarbībā ar Valsts reģionālās attīstības aģentūru un ekspertu sadarbības platformu “Demogrāfisko lietu centrs” īstenot Goda ģimenes gadu budžeta līdzekļu ietvaros atbilstoši konceptuālajā ziņojumā un Konceptuālā ziņojuma 3.pielikumam.
3. Goda ģimenes gada rīcības plāna īstenošanai un koordinēšanai Vides aizsardzības un reģionālās attīstības ministrijai sadarbībā ar Valsts reģionālās attīstības aģentūru izveidot Vadības grupu, iekļaujot tajā Labklājības ministrijas, Kultūras ministrijas, Vides aizsardzības un reģionālās attīstības ministrijas, Valsts reģionālās attīstības aģentūras, Sabiedrības integrācijas fonda,sadarbības platformas “Demogrāfisko lietu centrs” un Pārresoru koordinācijas centra pārstāvjus. Atbilstoši Vadības grupā nolemtajam, ziņojumā minētie Goda ģimenes gada pasākumi var tikt precizēti vai papildināti.
4. Pieņemt zināšanai, ka Labklājības ministrija atbilstoši Ministru kabineta 2017. gada 9. novembra sēdes protokollēmumam (prot. Nr.56, 31.§ 9.punkts) izvērtēs 2018. gada pirmā ceturkšņa izdevumu izpildi ģimenes valsts pabalsta izmaksām un gadījumā, ja tiks prognozēts līdzekļu atlikums gada izpildei, Labklājības ministrija sadarbībā ar sadarbības platformu “Demogrāfisko lietu centrs” un atbildīgajām ministrijām līdz 2018. gada 1. maijam normatīvajos aktos noteiktajā kārtībā sagatavos priekšlikumus līdzekļu pārdalei, prioritāri novirzot finansējumu konceptuālā ziņojumā paredzētiem pasākumiem.
5. Pieņemt zināšanai, ka konceptuālā ziņojuma otrajā (B) risinājumu sadaļā iekļautos pasākumus turpinās vērtēt un attīstīt sadarbības platformas “Demogrāfisko lietu centrs” ietvaros un noteiktā kārtībā sagatavos priekšlikumus Ministru kabinetam par nepieciešamo papildu valsts budžeta finansējumu atbalstāmajiem pasākumiem izskatīšanai Ministru kabinetā likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019.,  2020. un 2021.gadam” sagatavošanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējam.

Ministru prezidents,

veselības ministra pienākumu izpildītājs Māris Kučinskis

Iesniedzējs: Pārresoru koordinācijas centra vadītājs Pēteris Vilks

Vīza: